Energetikai korszerűsítés keretében megújulnak

az önkormányzati épületek sárbogárdon

**A kedvezményezett neve: Sárbogárd Város Önkormányzata**

**A projekt címe: Sárbogárd város önkormányzati épületeinek energetikai fejlesztése**

**A szerződött támogatás összege: 149.959.221 Ft**

**A támogatás mértéke (%-ban): 100**

**A projekt befejezési dátuma: 2015.12.15.**

**A projekt azonosító száma: KEOP-5.7.0/15-2015-0180**

**A projekt tartalmának bemutatása:**

A KEOP-5.7.0/15-2015-180 azonosítószámú, „Sárbogárd város önkormányzati épületeinek energetikai fejlesztése” elnevezésű projekt keretében nagyszabású beruházás valósul meg. A jelenleg kedvezőtlen körülmények között működő épületekben a projekt segítségével Európai Uniós színvonalú, magasabb komfortfokozatú, energiatakarékos és környezetbarát intézmények jöttek létre.

Az Önkormányzat tulajdonában lévő felújítandó ingatlanok hagyományos építési technológiával készültek. A régi építési szabványokban bekövetkezett jelentős változások, illetve a beépített szerkezetek jelentős fizikai amortizációja alapján kijelenthető, hogy az épületek mostani leromlott állapotukban már nem felelnek meg a jelenlegi hőtechnikai előírásoknak, így fenntartásuk költséges és pazarló.

A fejlesztés a Sárbogárdi Művelődési Ház épületében (Sárbogárd, Hősök tér 3.), a Sárbogárdi Zengő Óvoda Szent István utcai telephelye épületében (Sárbogárd, Szent István út 49.), a Sárbogárdi Zengő Óvoda Pusztaegresi telephelye épületében (Pusztaegres, Hatvani utca 50.), a Sárbogárdi Zengő Óvoda Sárszentmiklósi Tagóvodája épületében  (Sárbogárd, Gesztenyés sor 1.), valamint a Sárbogárdi Városi Sportpálya épületében (Sárbogárd, Ady Endre utca 10.) valósult meg. A költséghatékony működtetés érdekében az épületek határoló szerkezeteinek (falak, lábazat, födémek) utólagos hőszigetelése és a külső nyílászárók cseréje valósult meg.

Az épületegyüttes esetében az energiaracionalizálási fejlesztések eredményeként jelentősen csökkennek a jövőben a fenntartási költségek. Az épületek jelenlegi állapota alapján régóta indokolt a felújítás, a homlokzatok szigetelése, a födémek vízszigetelésének megoldása, az épületenergetikai mutatók javítása. Mindezek az Európai Unió Kohéziós Alap támogatásának köszönhetően most megvalósulhattak.

A projekt megvalósítása során az energetikai szempontok mellett a környezeti fenntarthatóság egyéb szempontjainak figyelembe vétele is kiemelt jelentőségű. A projektdokumentáció összeállításakor a önkormányzat az újrahasznosított papír használatát részesíti előnyben, valamint a projektesemények alkalmával olyan helyszíneket választ, amelyek környezetbarát közlekedési lehetőségekkel (kerékpár, autóbusz) könnyen elérhetőek.